ai4bharat/Pralekha huggingface dataset:
سماجی انصاف اور تفویض اختیارات کی وزارت
دو اکتوبر 2022 سے 31 اکتوبر 2022 تک خصوصی مہم دوئم کا انعقاد کیا گیا
سماجی انصاف اورتفویض اختیارات کے محکمے نے ،دفتروں کی تزئین کاری اور زیر التوا معاملات کانپٹارا
سماجی انصاف اور تفویض اختیارات کی وزارت کے تحت سماجی انصاف اور تفویض اختیارات کے محکمے نے ایک خصوصی مہم دوئم کا اہتمام کیا۔ یہ اہتمام 2 اکتوبر 2022 کو ، انتظامی اصلاحات اور عوامی شکایات کے محکمے ڈی اے آر پی جی کی طرف سے ہدایت کے مطابق کیا گیا تھا،جس کا مقصد دو اکتوبر 2022 سے 31 اکتوبر 2022 تک زیر التوا معاملات کو نمٹانا تھا۔
سماجی انصاف اورتفویض اختیارات کے محکمے نے اپنے فائلوں کے یونٹوں میں بھی دو مرحلوں میں زیر التوا معاملات کو نمٹانے کے لے خصوصی مہم دوئم شروع کی ۔ یہ دو مرحلے 14ستمبر 2022سے 30ستمبر 2022 تک اور 2 اکتوبر 2022 سے 31 اکتوبر 2022 تک منعقد کئے گئے ، جن کے دوران مندرجہ نکات پر توجہ دی گئی ۔
- التوا کو کم سے کم کرنا: سی پی جی آر اے ایم ، آئی ایم سی : ای ایف سی /ایس ایف سی / کینیٹ نوٹ ، ریاستی سرکار کے حوالہ جات ، پارلیمنٹ یقین دہانی وغیرہ کا عوامی شکایتوں کا ازالہ ۔
- ڈجیٹائزیشن : 100فیصد ای -آفس عمل درآمد ، 100فیصد فزیکل فائلوں اوررسیدوں کا ڈجیٹائزیشن 
- آفس کی جگہ کا بھرپور استعمال : استعمال میں نہ آنےوالی فائلوں / پرانے کاغذات / فائل کورز /فائل بورڈ س / کمپیوٹرس / پرنٹرس / فرنیچر ز جیسی کام میں نہ آنے والی چیزوں کو اسکریپ کرنا۔
- ماحول دوست طریقے : 100فیصد گوگرین  ، جو ٹریش گیٹ کیش کے ذریعہ انجام دیا جائے گا۔
- صفائی ستھرائی مہم :مہم کے دوران ہر ایک افسر کی طرف سے ایک ہفتہ میں تین گھنٹے ۔
- محکمے میں صفائی ستھرائی کو ادارہ جاتی شکل دینا۔
اس سلسلے میں :
- ڈاکٹر امبیڈ کر بین الاقوامی مرکز ڈی اے آئی سی 2- ڈاکٹر امبیڈکر فاؤنڈیشن 3- سوشل ڈیفینس کانیشنل انسٹی ٹیوٹ 4- نیشنل شیڈیول کاسٹ فائنانس اینڈ ڈیولپمنٹ کارپوریشن این ایس ایف ڈی سی 5- نیشنل صفائی کرمچاری فائنانس اینڈ ڈیولپمنٹ کارپوریشن این ایس کے ایف ڈی سی 6- نیشنل بیک ورڈ کلاسز فائنانس اینڈ ڈیولپمنٹ کارپوریشن ۔این بی سی ایف ڈی کو محکمے کے سبھی سیکشنوں کے لئے اضافی طور پر منتخب کیا گیا تھا۔
- 3440 عوامی شکایات کا ازالہ کیا گیا۔
- ریاستی سرکاروں کے 5 حوالہ جات کو منظوری دی گئی ۔
- 250سے زیادہ فائلوں پر نظرثانی کی گئی اور 233 فائلوں کو ختم کیا گیا۔
- فرنیچر اور کمپیوٹروں کو اسکریپ کرکے ان سے 53000 کا محصول برآمدہوا۔
- اسکریپ کرنے کے قابل چیزوں کو ختم کرکے 1500 اسکوائر فٹ جگہ خالی کی گئی اور دفتروںمیں تجدیدی کام انجان دیا گیا۔
- 100فیصد گوگرین  ، لگاتار صفائی ستھرائی سرگرمیاں اور 100فیصد ای – آفس پر عمل درآمد جیسے ماحول کے لئے سازگار طریقوں پر توجہ دی گئی تاکہ محکمے میں ان طور طریقوں کو ادارہ جاتی شکل دی جاسکے ۔
چونکہ خصوصی مہم دوئم جاری ہے لہٰذا اس محکمے نے دفتر میں پی جی التوا کو کم کرنے کی کوششیں کی ہیں۔ یکم نومبر 2022 سے 11ستمبر 2023 کے دوران کُل 5418 پی جی کیسز کا نمٹارہ کیا گیا ۔رواں مالی سال میں خصوصی مہم کا تیسرا مرحلہ 15 ستمبر 2023 سے شروع کیا جائے گا۔
وزارت دفاع
بھارتی فضائیہ میں رافیل طیاروں کی شمولیت سے متعلق تقریب
نئی دہلی، 9/ستمبر 2020 ۔ بھارتی فضائیہ 10 ستمبر 2020 کو امبالا ایئر فورس اسٹیشن میں باقاعدہ طریقے سے رافیل طیاروں کو اپنے بیڑے میں شامل کرے گی۔ یہ طیارہ فضائیہ کے 17ویں اسکواڈرن ’’گولڈن ایروز‘‘ کا جزو ہوں گے۔ پانچ رافیل طیاروں کی پہلی کھیپ 27 جولائی 2020 کو فرانس سے امبالا کے ایئرفورس اسٹیشن پر پہنچی تھی۔
عزت مآب وزیر دفاع جناب راج ناتھ سنگھ اور فرانس کی وزیر دفاع محترمہ فلورینس پارلی اس موقع پر منعقدہ تقریب کے مہمان خصوصی ہوں گے۔ چیف آف ڈیفنس اسٹاف جنرل بپن راوت، چیف آف دی ایئر اسٹاف ایئر چیف مارشل آر کے ایس بھدوریا، سکریٹری دفاع ڈاکٹر اجے کمار،دفاعی تحقیق و ترقی کے محکمے کے سکریٹری اور ڈی آر ڈی او کے چیئرمین ڈاکٹر جی ستیش ریڈی کے ساتھ وزارت دفاع اور مسلح افواج کے دیگر سینئر افسران بھارتی فضائیہ کی تاریخ میں درج ہونے والے اس اہم واقعے کے موقع پر موجود رہیں گے۔ اس موقع پر فرانسیسی وفد کی نمائندگی بھارت میں فرانس کے سفیر جناب ایمانوئیل لینین، فضائیہ کے سربراہ ایرک آٹیلیٹ، فرانسیسی فضائیہ کے وائس چیف اور دیگر سینئر افسران کے ذریعے کی جائے گی۔ ڈسالٹ ایوی ایشن کے چیئرمین اور چیف ایگزیکٹیو، ایرک ٹریپیئر اور ایم بی ڈی اے کے سی ای او جناب ایرک بیرانگر سمیت فرانسیسی دفاعی صنعت کے متعدد افسروں پر مشتمل ایک بڑا وفد بھی اس انعقاد کے موقع پر موجود رہے گا۔
فرانس کی وزیر دفاع محترمہ فلورینس پارلی کو دہلی آمد پر روایتی طریقے سے گارڈ آف آنر دیا جائے گا۔ امبالا میں رافیل طیارے کی رسمی شمولیت روایتی طریقے سے ’سرو دھرم پوجا‘ کے ساتھ کی جائے گی۔ اس موقع پر رافیل اور تیجس طیارے ہوائی کرتب دکھائیں گے، جس میں سارنگ ایروبیٹک ٹیم بھی شامل ہوگی۔ اس کے بعد رافیل طیارے کو روایتی طریقے سے واٹر کینن کی سلامی دی جائے گی۔ تقریب کا اختتام فضائیہ کے 17ویں اسکواڈرن میں رافیل طیارے کو باقاعدہ طور پر شامل کئے جانے کے ساتھ ہوگا۔ اس تقریب کے بعد بھارتی اور فرانسیسی وفود کی دو فریقی میٹنگ بھی ہوگی۔
صدر جمہوریہ کا سکریٹریٹ
صدر جمہوریہ ہند نے کیشو میموریل ایجوکیشنل سوسائٹی، حیدرآباد کے طلبہ اور فیکلٹی ممبران سے خطاب کیا
تفہیم کو بہتر بنانے اور اپنے نقطہ نظر کو وسیع کرنے کے لیے مزید مطالعہ کریں : طلبا کو مرمو کی صلاح
نئی دلی،27 دسمبر، 2022/ صدر جمہوریہ ہند، محترمہ دروپدی مرمو نے آج  حیدرآباد میں آزادی کا امرت مہوتسو کے ایک حصے کے طور پر منعقدہ ایک تقریب میں کیشو میموریل ایجوکیشنل سوسائٹی کے طلبہ اور فیکلٹی ممبران سے خطاب کیا۔ انہوں نے 'حیدرآباد میں آزادی کی تحریک ' پر ایک تصویری نمائش کا بھی افتتاح کیا جس میں علاقائی مجاہدین آزادی کے تعاون کو اجاگر کیا گیا ہے۔
اس موقع پراظہار خیال کرتے ہوئے صدر جمہوریہ ہند نے کہا کہ تعلیم وہ بنیاد ہے جس پر قوم کی تعمیر ہوتی ہے۔ یہ ہر فرد کی مکمل صلاحیت کو کھولنے کی کلید ہے۔ انہیں یہ جان کر خوشی ہوئی کہ کیشو میموریل ایجوکیشنل سوسائٹی کی سرگرمیاں کئی گنا بڑھ گئی ہیں - 1940 میں ایک چھوٹے سے اسکول سے شروع ہوکر نو مختلف کالجوں کے ساتھ علم کا ایک اہم تعلیمی مرکز بن چکا ہے ، جس میں 11,000 سے زیادہ طلبہ تعلیم حاصل کر رہے ہیں۔ انہوں نے کہا کہ یہ ترقی جسٹس کیشو راؤ کوراٹکر کے ان نظریات کو خراج عقیدت ہے جن کی یاد میں یہ معاشرہ قائم کیا گیا ہے۔
آزادی کا امرت مہوتسو کے حصہ کے طور پر حیدرآباد کی آزادی کی 75 ویں سالگرہ کی تقریبات کا انعقاد کرتے ہوئے صدر جمہوریہ نے کہا کہ یہ اس خطہ کے لوگوں اور پوری قوم کے لئے بہت اہمیت کا حامل ہے۔ انہوں نے حیدرآباد کی آزادی کے لیے لڑنے والے بہادر قائدین کو خراج تحسین پیش کیا، جن میں رام جی گونڈ، ترے باز خان، کمارم بھیم، سوراورم پرتاپ ریڈی اور شعیب اللہ خان شامل ہیں۔ انہوں نے کہا کہ ان کی بہادری اور قربانی کو ہمیشہ یاد رکھا جائے گا اور ان کی تعظیم کی جائے گی۔
صدر جمہوریہ نے کہا کہ جب ہم آزادی کا امرت مہوتسو کا تاریخی سنگ میل منا رہے ہیں، ہمارے لیے یہ یاد رکھنا ضروری ہے کہ ہماری آزادی صرف ماضی کے جابر حکمرانوں سے آزادی کا نام نہیں ہے۔ یہ آج اٹھائے گئے اچھے تصوراتی اقدامات کے ذریعے روشن مستقبل کو یقینی بنانے کے بارے میں بھی ہے۔ جیسے جیسے ہم مستقبل کی طرف بڑھتے ہیں، یہ بھارت کے نوجوانوں پر منحصر ہے کہ وہ اس بات کو یقینی بنائیں کہ ہم اپنے آباؤ اجداد کی رکھی ہوئی بنیادوں پر استوار ہوں اور اپنی قوم کو نئی بلندیوں تک لے جائیں۔ اس کا مطلب یہ ہے کہ ہم جو کچھ کرتے ہیں اس میں سخت محنت کرنا اور بہترین کارکردگی کے لیے کوششیں کریں۔ اس کا مطلب یہ بھی ہے کہ ہم ذمہ دار اور پرعزم شہری بنیں، جو ہمارے معاشرے کی بہتری کرنے کے لیے تعاون کرنے کا خواہشمند ہے۔ اس کا مطلب ہے کہ ہمارے آئین کی اقدار اور نظریات کو برقرار رکھنا اور ایک زیادہ جامع اور مساوی معاشرے کے تئیں کام کریں۔ اس کا مطلب آب و ہوا کے تبدیلی کے خلاف لڑنا اور کرہ ارض کو مستقبل کے لیے محفوظ رکھنا ہے۔
مطالعہ کی اہمیت پر زور دیتے ہوئے صدر جمہوریہ نے کہا کہ پڑھنے کی عادت خود کی نشوونما کا سب سے مؤثر ذریعہ ہے۔ یہ ایک ایسا ہنر ہے جو طلباء کی زندگی بھر اچھی طرح سے خدمت کرے گا۔ انہوں نے کہا کہ یہ انٹرنیٹ اور سوشل میڈیا کا دور ہے جب توجہ کا دورانیہ کم ہوتا جا رہا ہے اور بات چیت کرداروں تک محدود ہے۔ انہوں نے طلباء پر زور دیا کہ وہ اپنی سمجھ کو بہتر بنانے اور اپنے نقطہ نظر کو وسیع کرنے کے لیے مزید مطالعہ کریں۔
صدر کی تقریر دیکھنے کے لیے یہاں کلک کریں-
۔۔۔
ش ح۔و ا ۔ ع ا
U–14420
(Visitor Counter : 101
وزیراعظم کا دفتر
وزیراعظم نے پروفیسر رادھا موہن کے انتقال پر اظہار تعزیت کیا
نئی دہلی،11/جو ن ۔
وزیراعظم جناب نریندر مودی نے معروف ماہر اقتصادیات و ماحولیات پروفیسر رادھا موہن جی کے انتقال پر اپنے رنج وغم کااظہار کیا ہے۔
ایک ٹوئٹ میں، وزیراعظم نےکہا‘‘ پروفیسر رادھا موہن جی زراعت کے تعلق سے بہت زیادہ پر جوش تھے، خاص طور پر پائیدار اور آرگینگ طریقے کار اختیار کرنے کے حوالے سے ۔ اقتصادیات اور ماحولیات کے مضمون پر ان کی معلومات کی وجہ سے ان کی بہت عزت کی جاتی تھی۔ ان کی موت سے میں صدمہ میں ہوں۔ ان کے کنبے اور ان کے مداحوں سے اظہار تعزیت کرتا ہوں۔ اوم شانتی’’
جل شکتی وزارت
جل جیون مشن کا مثبت اثر
ڈبلیو ایچ او کی ایک حالیہ رپورٹ کے مطابق، جس کا عنوان ہے’’جل جیون مشن پہل کے بعد پینے کے صاف پانی کی خدمات تک رسائی سے ممکنہ صحت فوائد کا تخمینہ لگانا‘‘، یہ اندازہ لگایا گیا ہے کہ ملک میں پینے کے صاف پانی کی فراہمی کے نتیجے میں ملک بھر میں اسہال کی بیماری سے ہونے والی تقریباً 4,00,000 اموات ٹل جائیں گی۔ رپورٹ میں یہ بھی اندازہ لگایا گیا ہے کہ ہندوستان میں پینے کے محفوظ پانی کی عالمی کوریج کے ساتھ، تقریباً 14 ملین ڈی اے ایل وائی سے بچنے کا تخمینہ لگایا گیا ہے، جس کے نتیجے میں تخمینہ لاگت میں تقریباً 8.2 لاکھ کروڑ روپے تک کی بچت ہوگی۔ مذکورہ رپورٹ پبلک ڈومین میں بھی دستیاب ہے ،جس تک درج ذیل لنک پر رسائی حاصل کی جا سکتی ہے:
https://jaljeevanmission.gov.in/sites/default/files/2023-06/Jal-Jeevan-Mission-Summary-of-report.pdf
دیہی خواتین اور نوعمر لڑکیاں روزمرہ کے استعمال کے لیے پانی حاصل کرنے میں بہت زیادہ وقت اور توانائی صرف کرتی ہیں۔ اس کے نتیجے میں آمدنی پیدا کرنے کے مواقع میں خواتین کی شرکت کی کمی، لڑکیوں کے اسکول کے دنوں میں کمی اور صحت پر منفی اثرات مرتب ہوتے ہیں۔ گھریلو احاطے میں پینے کے پانی کی یقینی دستیابی نہ صرف دیہی آبادی خصوصاً خواتین کی صحت اور سماجی اقتصادی حالت کو بہتر بناتی ہے، بلکہ دیہی خواتین اور لڑکیوں کی مشقت کو بھی کم کرتی ہے۔ ڈبلیو ایچ او کی مذکورہ رپورٹ میں اس بات پر بھی زور دیا گیا ہے کہ ہر دیہی گھرانے کو نل کے کنکشن کی فراہمی کے نتیجے میں پانی جمع کرنے پر خاص طور پر خواتین کے لیے وقت کی بچت ہوگی۔
اقوام متحدہ کے پائیدار ترقیاتی ہدف  6.1 کا مقصد 2030 تک سب کے لیے پینے کے محفوظ اور سستے پانی تک ہمہ گیر اور مساوی رسائی حاصل کرنا ہے۔
جل جیون مشن - ہر گھر جل کو حکومت ہند کی طرف سے ریاستوں/مرکز کے زیر انتظام علاقوں کے ساتھ شراکت داری میں نافذ کیا جا رہا ہے، تاکہ2030 سے بہت پہلے2024 تک ملک کے ہر دیہی گھر میں نلکے کے پانی کی فراہمی کا بندوبست کیا جا سکے۔ایس ڈی جی 6.1 عالمی ٹائم لائن، اس طرح سے ایس ڈی جی 6.1 کی کامیابی پر مثبت طریقے سے اثر انداز ہوتاہے۔
04 اگست 2023 تک ملک کے 19.4 کروڑ دیہی گھرانوں میں سے 12.7 کروڑ دیہی گھرانوں کو نل کے پانی کی فراہمی کی گئی ہے۔
یہ جانکاری جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔
بھاری صنعتوں کی وزارت
ایڈوانس کیمسٹری سیل کی مینوفیکچرنگ کے لیے پیداوار سے منسلک ترغیباتی اسکیم
بھاری صنعتوں کے وزیر مملکت جناب کرشن پال گوجر نے آج لوک سبھا میں ایک سوال کے تحریری جواب میں جانکاری فراہم کی کہ حکومت نے 12 مئی 2021 کو ملک میں ایڈوانس کیمسٹری سیل  کی مینوفیکچرنگ کے لیے پیداوار سے منسلک ترغیباتی اسکیم  کو منظوری دی۔ اسکیم کے لئے کل اخراجات 5 سال کی مدت کے لیے 18,100 کروڑ روپے ہیں۔ یہ اسکیم ملک میں ایک مسابقتی اے سی سی بیٹری مینوفیکچرنگ مرکزقائم کرنے کا تصور کرتی ہے  مزید برآں،5 جی ڈبلیو ایچ طاق اے سی سی ٹکنالوجیز بھی اسکیم کے تحت آتی ہیں۔ اس اسکیم میں فی گھنٹہ کلو واٹ قابل اطلاق سبسڈی اور پیداواری اکائیوں کے مرکز قائم کرنے والے مینوفیکچررز کی طرف سے کی جانے والی حقیقی فروخت پر حاصل کردہ ویلیو ایڈیشن کی فیصد پر مبنی پیداوار سے منسلک سبسڈی تجویز کی گئی ہے۔ یہ اسکیم اے سی سی بیٹری کی درآمداتی انحصار کو کم کرنے میں سہولت فراہم کرے گی اور الیکٹرک گاڑیوں میں استعمال ہونے والی بیٹریوں کی قیمتوں کو کم کرے گی۔
بھاری صنعتوں کی وزارت آئی آئی ٹی مدراس کو ان کے پروجیکٹ کے لیے سپورٹ کر رہی ہے جس کا نام ہے "بیٹری انجینئرنگ کے لیے سینٹر کا قیام"۔ پروجیکٹ کا مقصد بنیادی طور پر بیٹریوں کی کارکردگی کا تجزیہ اور اس کی جانچ، بیٹری مینجمنٹ سسٹمز  کی سمجھ، بیٹری سسٹمز کا ڈیزائن اور استعمال، بیٹریوں کے ثانوی استعمال کے کیس، بیٹریوں کی ری سائیکلنگ پر تحقیقی و ترقیاتی مطالعہ کرنا ہے۔
امور صارفین، خوراک اور عوامی تقسیم کی وزارت
دالوں کی درآمد
نئی دہلی،25؍جون،حکومت دالوں کی در آمد کرنے کا کوئی منصوبہ نہیں بنارہی ہے۔
حکومت نے دالوں کا 20 لاکھ میٹرک ٹن کا وافر ذخیرہ قائم کرنے کی منظوری دی ہے۔
ستمبر 2018 میں حکومت نے خریف اور ربیع سیزن 2017-18 کے دوران امدادی قیمت اسکیم  کے تحت خریدی گئی دالوں کے اسٹاک کو ایم ڈی ایم ، پی ڈی ایس ، آئی سی ڈی ایس وغیرہ جیسی اسکیموں کے تحت استعمال کے لئے 15 روپے فی کلو گرام کی مرکزی سبسڈی کے ساتھ 12 مہینوں میں ایک مرتبہ یا پی ایس ایس دالوں کے 134.88 لاکھ میٹرک ٹن ذخیرے کے اختتام تک استعمال کے لئے ریاستوں ؍ مرکز کے زیر انتظام علاقوں کو تقسیم کرکے ختم کرنے کی اسکیم شروع کی تھی۔
زراعت ، تعاون اور کسانوں کی بہبود کے محکمے کے ذریعے جاری کردہ تیسرے پیشگی تخمینے کے مطابق سال 2018-19 میں دالوں کی پیداوار 23.22 ملین میٹرک ٹن ہونے کا اندازہ ہے۔ جبکہ سال 2017-18 کی پیداوار کے قطعی تخمینے کے مطابق یہ 25.42 میٹرک ٹن ہوئی تھی۔
حکومت نے دالوں کی دستیابی کو یقینی بنانے اور اس کی قیمتوں میں اتار چڑھاؤ کو معتدل رکھنے کے لئے کئی اقدامات کئے ہیں۔ ان میں نیشنل فوڈ سکیورٹی مشن  کے ذریعے دالوں کی پیداوار اور پیداواریت میں اضافہ کرنے کے اقدامات ، اور پیداوار بڑھانے کی ترغیب کے لئے کم از کم امدادی قیمت کا اعلان وغیرہ شامل ہیں۔ اس کے علاوہ حکومت نے تور اور دیگر دالوں کی یقینی سپلائی کے لئے اور دستیابی میں بہتری کے لئے تجارتی پالیسی میں مناسب طور سے ترمیم کرنے کی خاطر موزمبیق کے ساتھ ایک مفاہمت نامے پر دستخط کئے ہیں۔
اس کے علاوہ قیمتوں میں اتار چڑھاؤ کو معتدل بنائے رکھنے کے لئے وافر ذخیرے سے دالوں کی وقتا فوقتا سپلائی کی جارہی ہے۔
یہ معلومات صارفین کے امور ، خوراک اور تقسیم عامہ کے مرکزی وزیر جناب رام ولاس پاسوان نے آج لوک سبھا میں ایک سوال کے تحریری جواب میں فراہم کیں۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-2599
(Visitor Counter : 45
وزارتِ تعلیم
انسانی وسائل کے فروغ کی وزارت اورمائی گونے مشترکہ طورپر آن لائن مضمون مسابقت کا انعقاد کیا
یوم آزادی کی علامت کے طورپر ‘ آتم نربھربھارت ۔ آزادہندوستان ’ کے موضوع پر مضمون مسابقت
نئی دہلی ،6 اگست : ملک میں یوم آزادی تقریب کے موقع پرمائی گوکے ساتھ ساجھیداری میں انسانی وسائل کے فروغ کی وزارت ملک بھر میں اسکولی طلباء  اور 11ویں سے لے کر 12ویں یا ہائر سیکنڈری سطح کے مخصوص عمر زمرے کے لئے ایک آن لائن مضمون تحریری مسابق کا انعقاد کررہاہے ۔ اس مسابقت کا انعقاد این سی ای آرٹی کی نوڈل ایجنسی کرےگی ۔
تحریری مضمون کے لئے اہم موضوع یعنی ، ‘‘آتم نربھربھارت ۔ آزاد ہندوستان ’’ کے تحت ذیلی مضمون اس طرح ہیں :
1۔ آتم نربھربھارت کے لئے ہندوستانی قانون اور ہمار ی جمہوریت سب سے بڑے حمایتی ہیں ۔
2۔75سال کا بھارت :آتم نربھربھارت کی جانب بڑھتا ملک ۔
3۔ایک بھارت شیشٹھ بھارت کے توسط سے آتم نربھربھارت :تنوع میں وحدت میں کثرت ہونے پراختراعات پھلتاپھولتاہے ۔
4۔ڈیجیٹل انڈیا :کووڈ ۔19 اور اس کے بعد موقع ۔
5۔آتم نربھربھارت :قومی ترقی میں طلباء کا کردار۔
6۔ آتم نربھربھارت :صنف ، ذات اور ذات سے متعلق اصلیت سے نجات
7۔آتم نربھربھارت حیاتیاتی گوناگونی اور کھیتی کو مالامال بناکر نئے بھارت کی تعمیر
8۔ جب میں اپنے حقوق کا استعمال کرتاہوں تومجھے آتم نربھربھارت کی تعمیر میں اپنے فرائض پرعمل کرنے کو فراموش نہیں کرناچاہیئے ۔
9۔ میری جسمانی تندرستی ہی میری دولت ہے جو آتم نربھربھارت کے لئے انسانی سرمائے کی تعمیر کرے گی ۔
10۔آتم نربھربھارت کے لئے سمندرسے لے کر ہریالی کا تحفظ کریں ۔
مضامین کا انتخاب دو سطحوں پر کیاجائے گا۔ سب سے پہلے ریاست /مرکز کے زیرانتظام کی سطحوں پر مضامین کو منتخب کیاجائے گا ۔ دوسری ، ہرایک ریاست منتخب 10مضامین سے این سی ای آرٹی کے ذریعہ طے ماہرین کی ایک ٹیم کے ذریعہ قومی سطح پرآخری انتخاب کے لئے منتخب مضامین کا پول بنے گا ۔ این سی ای آرٹی کے ذریعہ ہرایک زمرے یعنی میانہ زمرے اوراعلیٰ وسط زمرے میں 30مضامین کا انتخاب کیاجائے گا۔ جلد ہی قومی سطح کے کامیابی پانے والوں کے لئے انعامات کااعلان کیاجائے گا۔
طلباء 14 اگست ، 2020تک نیچے دیئے گئے رابطے پراپنی درخواستیں جمع کرسکے ہیں ۔
https://innovate.mygov.in/essay-competition
وزیراعظم کا دفتر
وزیراعظم نے، آنجہانی بیجو پٹنائک کو ان کے جنم دن کے موقع پر خراج عقیدت پیش کیا
وزیراعظم جناب نریندر مودی نے آنجہانی بیجو پٹنائک کو ان کے جنم دن پر خراج عقیدت پیش کیا ہے۔
وزیر اعظم نے اپنے ٹوئیٹ میں کہا؛
’’ایک غیرمعمولی شخصیت اور ادارہ ساز رہنما،بیجو بابو کو ان کے جنم دن پر خراج عقیدت پیش کرتا ہوں۔ وہ ایک متحرک اور ہمہ جہت شخصیت کے مالک تھے، جنھوں نے اوڈیشہ کی ترقی کے لئے بے مثال تعاون دیا ہے۔ ایمرجنسی سے مقابلہ کرنے میں بھی ان کا رول قابل ذکر ہے۔‘‘
وزیراعظم کا دفتر
وزیر اعظم ٹوکیو 2020 پیرالمپک کھیلوں میں شرکت کرنے والے بھارتی کھلاڑیوں کے دستے سے 17 اگست کو گفت و شنید کریں گے
نئی دہلی ، 15 اگست 2021 : وزیراعظم جناب نریندر مودی ٹوکیو 2020 پیرالمپک گیمز میں شرکت کرنے والے بھارتی پیرا ایتھلیٹس ٹیم سے 17 اگست کی صبح 11 بجے ویڈیو کانفرنسنگ کے ذریعے بات چیت کریں گے۔
9 مختلف پیرالمپک کھیلوں سے 54 پیرا ایتھلیٹ ملک کی نمائندگی کے لیے ٹوکیو جائیں گے۔ پرالمپک کھیلوں میں شرکت کرنے والا یہ اب تک کا سب سے بڑا بھارتی دستہ ہے۔ مرکزی وزیر کھیل بھی اس گفت و شنید کے دوران موجود ہوں گے۔
وزیراعظم کا دفتر
وزیراعظم 18مارچ کو ماتری بھومی کی صدسالہ تقریب کے سال بھر چلنے والے جشن کا افتتاح کریں گے
وزیر اعظم جناب نریندر مودی ، 18 مارچ 2022 کو صبح گیارہ بجے ویڈیو کانفرنسنگ کے ذریعہ ملیالم روزنامہ ‘ماتری بھومی ’ کی صد سالہ تقریب کے سال بھر چلنے والے جشن کا افتتاح کریں گے۔
روزنامہ ماتری بھومی کی شروعات 18 مارچ 1923 کو ہوئی تھی۔ اپنے اس 100سال کے سفر کے دوران اس نے قومی مفاد کےمتعدد امور کو اجاگر کرتے ہوئے سماجی اصلاحات اورترقیاتی ایجنڈوں کو آگے بڑھانے میں سرکردہ رول ادا کیا ہے۔ماتری بھومی کے 15 ایڈیشن اور 11جرائد نکلتے ہیں ۔اس کے علاوہ ماتری بھومی عصری دلچسپی کے متعدد امور پر مختلف موضوعات پر کتابیں شائع کرنے کا بھی کام کرتا ہے۔
سماجی انصاف اور تفویض اختیارات کی وزارت
ٹرانس جینڈر کے لئے روز گار کا موقع
سماجی انصاف اور تفویض اختیارات کے وزیر مملکت جناب اے نارائن سوامی نے آج لوک سبھا میں ایک تحریری جواب میں بتایا ہے کہ سماجی انصاف اور تفویض اختیار کی وزارت نے ایک اسکیم ’’اسمائل - غریب لوگوں کے لئے روز گار اور صنعت فراہم کرانے میں کے لئے مدد ‘‘ تیار کی ہے جس میں ذیلی اسکیم ’ٹرانس جینڈر افراد کی بہبود کے لئے جامع باز آبادکاری ‘ شامل ہے۔ اس ذیلی اسکیم میں ٹرانس جینڈر افراد کی باز آباد کاری ، انہیں طبی سہولیات اور مدد ، کونسلنگ ، تعلیم فراہم کرانے، ان کی ہنر مندی کے فروغ اور اقتصادی رابطے فراہم کرانے پر مرکوز کی گئی ہیں۔
وزارت نے ٹرانس جینڈر افراد کے لئے 12 پائلٹ شیلٹر ہوم یعنی ’گریما گرہ‘ شروع کئے ہیں اور معاشرے پر مبنی تنظیموں  کو یہ شیلٹر ہوم قائم کرنے کے لئے مالی امداد فراہم کرائی ہے۔ یہ پائلٹ شیلٹر ہوم مہاراشٹر ، گجرات ، دہلی، مغربی بنگال ، راجستھان، بہار ،چھتیس گڑھ، تمل ناڈو اور اڈیشہ ریاستوں میں ہیں۔ ان شیلٹر ہومز کا اصل مقصد ضرورت مند ٹرانس جینڈر افراد کو محفوظ شیلٹر فراہم کرانا ہے۔ ان شیلٹر ہومز میں بنیادی سہولتیں مثلا ً کھانا ، طبی دیکھ ریکھ اور تفریح کی سہولتیں موجود ہیں اور ان میں ٹرانس جینڈر افراد کے لئے صلاحیت سازی / ہنر مندی کے فروغ کے پروگرام بھی چلائے جاتے ہیں۔
ٹرانس جینڈر استفادہ کنند گان کو وزارت کی ہنر مندی کے فروغ کی ایک اسکیم پی ایم- ڈی اے کے ایس ایچ کے ذریعہ ہنر مندی کے فروغ کی تربیت بھی فراہم کرائی جارہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14850
(Visitor Counter : 75
وزارت آیوش
آیوش کی وزارت نے ’’ یوگا کرو، گھر پر رہو‘‘ کے بارے میں پانچ ویبیناروں کا انعقاد کرے گی
پانچ معروف تنظیمیں اس سلسلے میں تعاون کریں گی
نئی دہلی، 23 مئی 2021، وزارت آیوش یوگا کے بین الاقوامی دن 2021 سے قبل مختلف سرگرمیوں کا اہتمام کررہی ہے۔ان سرگرمیوں میں سے ایک پانچ ویبینار ہیں جن کا اہتمام یہ وزارت ’’ یوگا کرو، گھر پر رہو‘‘ کے وسیع موضوع پر ملک کی پانچ معروف تنظیموں کے تعاون سے کررہی ہے۔ان تنظیموں میں سے ہر ایک تنظیم موجودہ ماحول میں اہمیت رکھنے والے ایک مخصوص موضوع پر ویبینار پیش کرے گی۔ ویبیناروں میں سے پہلا ویبینار کا انعقاد 24 مئی کو پیر کے روز کیا جائے گا جس کا اہتمام آرٹ آف لیونگ کرے گی اور موضوع ہوگا ’’باہری بحران کے دوران اندرونی طاقت حاصل کرنا‘‘۔
ان پانچ ویبیناروں کا مقصد ناظرین کو ان معاملات یاد دہانی کرانا ہے جو کووڈ ۔ 19کے موجودہ دور میں بہت اہم ہوگئے ہیں۔ ویبینار کی یہ سیریز ان تمام مسائل کے حل کے سلسلے میں ایک اجتماعی فہم تیار کرنے کی کوشش کرے گی، جس کے لئے اپنی آموزش اور شیئرنگ کی اپنی منفرد روایت رکھنے والی پانچ تنظیموں کی اجتماعی تجرباتی دانش مندی پر انحصار کیا جائے گا۔
آرٹ آف لیونگ کے ذریعہ ’’باہری بحران کے دوران اندرونی طاقت حاصل کرنا‘‘ کے موضوع پر پیر کے روز شام پانچ بجے سے ویبینار پیش کیا جائے گا جس کا مقصد عالمی وبا کی وجہ سے نوع انسانی کو پیش آنے والے چیلنجوں کا حل تلاش کرنا ہوگا۔ آرٹ آف لیونگ کے انٹرنیشنل فیکلٹی سوامی پورن چیتنیا جی اپنے غور و فکر کےنتائج سے ناظرین کو واقف کرائیں گے۔ آیو ش کی وزارت کے جوائنٹ سکریٹری جناب پی این رنجیت کمار، ایم ڈی این آئی وائی کے ڈائرکٹر ڈاکٹر ایشور وی بساوا ریڈی بھی اس موقع پر خطاب کریں گے۔ تمام ویبینار آیوش کی وزارت کے یو ٹیوب اور فیس بک پیج پر لائیو پیش کئے جائیں گے۔
اس سیریز کے دیگر چار ویبینار یوگا انسٹی ٹیوٹ، کرشناما چاریہ یوگا مندیرم، ارہم دھیان یوگا اور کیولیا دھام یوگا انسٹی ٹیوٹ پیش کریں گے۔
آرٹ آف لیونگ ایک غیر منافع بخش تعلیمی اور انسانیت کی علمبردار تنظیم ہے جو کہ عالمی شہریت یافتہ انسانیت کے علمبردار اور روحانی گورو شری شری روی شنکر نے 1981 میں قیام کی تھی۔ 1918 میں قائم کئے جانے والے یوگا انسٹی ٹیوٹ ، سانتا کروز ، ممبئی، شری یوگیندر جی نے قائم کیا تھا۔انہیں یقین تھا کہ یوگا زندگی گزارنے کا ایک طریقہ ہے۔ کرشناما چاریہ یوگا مندیرم  ٹی کے وی دیسی کچار نے 1976 میں ایک غیر منافع بخش پبلک چیریٹیبل ٹرسٹ کے طور پر قائم کیا تھا جو کہ بھارت میں یوگا اور یوگا تھریپی کا ایم ممتاز مرکز ہے۔ ارہم دھیان یوگ جین سرمن روایات پر عمل کرتا ہے۔ اس کی شروعات منی پران میں ساگر نے کی تھی۔ کیولیا دھام یوگا کی ایک یونیورسٹی اور ممبئی میں واقع ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-4742
(Visitor Counter : 203
سائنس اور ٹیکنالوجی کی وزارت
بائیو ٹکنالوجی پارکس
نئی دہلی، 23 مارچ: ڈیپارٹمنٹ آف بائیوٹیکنالوجی  نے 2003 سے مختلف ریاستی حکومتوں کے ساتھ بائیوٹیک پارکس کے قیام کے لیے شراکت کی ہے۔ اس نے بنیادی ڈھانچے کی معاونت فراہم کرکے تحقیق کو مصنوعات اور خدمات میں بدلنے میں مدد فراہم کی ہے۔ ان پارکس سے نئی ٹیکنالوجیوں کو کاروباری بننے میں کام یابی سے پیش رفت ہو رہی ہے، اور نئے کاروباری اداروں کو بائیوٹیکنالوجی کے شعبے کے دیگر اسٹیک ہولڈر، تعلیمی میدان سے وابستہ افراد، صنعت اور حکومت سمیت مناسب روابط قائم کرنے میں مدد فراہم کررہے ہیں۔ ڈی بی ٹی نے مختلف ریاستوں اور مرکز کے زیر انتظام علاقوں میں بایو ٹکنالوجی پارکس کے قیام کے لیے مدد فراہم ہے۔ تفصیلات حسب ذیل ہیں۔
|
|
نمبر شمار
|
|
ریاست/ مرکز کے زیر انتظام علاقہ
|
|
بائیوٹیکنالوجی پارک کا نام
|
|
-
|
|
اتر پردیش
|
|
بائیوٹیک پارک، لکھنؤ
|
|
-
|
|
تلنگانہ
|
|
بائیوٹیکنالوجی انکیوبیشن سینٹر، حیدرآباد
|
|
-
|
|
تمل ناڈو
|
|
ٹڈکو سینٹر فار لائف سائنس بائیوٹیک پارک، چنئی
|
|
-
|
|
تمل ناڈو
|
|
گولڈن جوبلی بائیوٹیک پارک برائے خواتین، چنئی
|
|
-
|
|
آسام
|
|
بایوٹیک پارک ٹیکنالوجی انکیوبیشن سنٹر، گوہاٹی
|
|
-
|
|
کیرلا
|
|
بائیوٹیکنالوجی انکیوبیشن سینٹر، کوچین
|
|
-
|
|
کرناٹک
|
|
بائیوٹیکنالوجی پارک، بنگلور
|
|
-
|
|
جموں وکشمیر
|
|
صنعتی بایو ٹکنالوجی پارکس  
|
|
-
|
|
چھتیس گڑھ
|
|
چھتیس گڑھ بایوٹیک پارک
گذشتہ تین برسوں اور رواں سال کے دوران ریاستوں سے موصولہ تجاویز کی تفصیلات اور ان کی موجودہ صورت حال ذیل کے جدول میں دی گئی ہے۔
|
|
نمبر شمار
|
|
صورت حال
|
|
تجویز کی موجودہ حیثیت
|
|
-
|
|
تلنگانہ
|
|
اس تجویز کو محکمہ نے منظور کرلیا ہے
|
|
-
|
|
مغربی بنگال
|
|
ڈی بی ٹی سکیم اسٹیئرنگ کمیٹی  نے پرنسپل میں تجویز کی سفارش کی اور بائیوٹیک پارک کے لیے ایک ایس پی وی کے قیام کی تجویز پیش کی۔ اسٹیٹ ایس اینڈ ٹی کونسل کے جواب کا انتظار ہے۔
|
|
-
|
|
کرناٹک 
|
|
ڈی بی ٹی ایس ایس سی نے تجویز پر نظر ثانی کی تجویز پیش کی۔ نظرثانی کی تجویز کا انتظار ہے۔
|
|
-
|
|
مدھیہ پردیش
|
|
ڈی بی ٹی ایس ایس سی نے تجویز پر نظر ثانی کی تجویز پیش کی۔ ڈی بی ٹی ایس ایس سی کے اگلے اجلاس میں زیر غور تجویز
|
|
-
|
|
ہماچل پردیش
|
|
ڈی بی ٹی ایس ایس سی نے تجویز پر نظر ثانی کی تجویز پیش کی۔ ڈی بی ٹی ایس ایس سی کے اگلے اجلاس کے لیے زیر غور تجویز
|
|
-
|
|
آندھرا پردیش 
|
|
توثیق کے لیے تجویز زیر غور ہے
|
|
-
|
|
آندھرا پردیش

|
|
ایس ایس سی کی طرف سے تجویز منظور نہیں ہوئی
یہ معلومات آج راجیہ سبھا میں سائنس و ٹیکنالوجی، ارضیات اور صحت و خاندانی بہبود کے مرکزی وزیر ڈاکٹر ہرش وردھن نے دی۔
ریلوے کی وزارت
سکم کے لیے ریل رابطہ کاری کے کام میں تیزی
سیوک رنگپو ریل پروجیکٹ میں واضح پیش رفت نظر آئی
14 اہم سرنگوں میں 58 فیصد ، یعنی 38.65 کلو میٹر میں سے 22.23 کلو میٹر کام مکمل
13 بڑے پلوں کا 42 فیصد کام مکمل
ریلوے کی وزارت شمال مشرقی خطے میں ریلوے بنیادی ڈھانچہ میں بہتری لانے پر ازحد زور دے رہی ہے۔ شمال مشرقی خطے میں مصروف عمل شمال مشرق فرنٹیئر ریلوے 8 ریاستوں یعنی، آسام، اروناچل پردیش، ناگالینڈ، منی پور، میزورم، تری پورہ، میگھالیہ اور سکم پر مشتمل ہے۔
شمال مشرقی خطے کی 8 ریاستوں میں سے 7 ریاستوں میں ریل نیٹ ورک کنکٹیویٹی موجود ہے۔ سکم کے لیے، نئے لائن پروجیکٹ سیوک – رنگپو  کو منظوری دی گئی۔ اس پروجیکٹ کا سنگ بنیاد ریلوے کے وزیر کے ذریعہ 20 اکتوبر 2009 میں سیوک  میں اور اسی دن صدرجمہوریہ کے ذریعہ رنگپو  میں رکھا گیا۔
44.96 کلومیٹر کے بقدر مجموعی طوالت میں سے، 38.86 کلومیٹر  طوالت سرنگوں میں، 2.24 کلو میٹر طوالت  پلوں پر اور 4.79 کلو میٹر  طوالت اسٹیشن کے احاطہ اوپن کٹنگ/ فلنگ حصہ میں ہے۔ مجوزہ لائن 14 سرنگوں پر مشتمل ہے، جن میں طویل ترین سرنگ 5.30 کلو میٹر طویل اور سب سے چھوٹی سرنگ 538 میٹر پر احاطہ کرتی ہے۔ سیوک اور رنگپو سمیت پانچ اسٹیشنوں کا منصوبہ مجوزہ ریلوے لائن پر وضع کیا گیا ہے۔ چار اسٹیشن یعنی سیوک، رِیانگ، میلی اور رنگپو مجوزہ طور پر اوپن کراسنگ اسٹیشن ہوں گے اور ایک یعنی تیستا بازار، زیر زمین ہالٹ اسٹیشن ہوگا۔
سرنگوں کی تعمیر کا کام، جو کہ مجموعی طوالت کا 86 فیصد کے بقدر ہے، این اے ٹی ایم  نامی جدید تکنیک کے ذریعہ انجام دیا گیا ہے۔ اس پروجیکٹ کے کاموں کی نگرانی بین الاقوامی مشیروں کے ذریعہ کی جاتی ہے تاکہ تحفظ اور کوالٹی کو یقینی بنایا جا سکے۔ آئی آر سی او این تمام تر اقدامات کر رہی ہے تاکہ ماحولیات اور جنگلات کو کم سے کم پریشانی کا سامنا کرنا پڑے۔
پروجیکٹ کی ویڈیو: